ddrg/super_eurlex huggingface dataset:
8. ENERGIE

31968 L 0414: Directiva 68/414/CEE a Consiliului din 20 decembrie 1968 privind obligaţia statelor membre ale CEE de a menţine stocuri minime de ţiţei şi/sau produse petroliere (JO L 308, 23.12.1968, p. 14), modificată ultima dată de:

- 31998 L 0093: Directiva 98/93/CE a Consiliului din 14.12.98 (JO L 358, 31.12.1998, p. 100).

Pin derogare de la articolul 1 alineatul (1) din Directiva 68/414/CEE, nivelul minim al stocurilor de produse petroliere nu se aplică în Slovenia până la 31 decembrie 2005. Slovenia se asigură că nivelul său minim de stocuri de produse petroliere corespunde, pentru fiecare dintre categoriile de produse petroliere enumerate în articolul 2, cel puţin următorului număr de zile de consum intern zilnic mediu, definit în articolul 1 alineatul (1):

- 66 de zile până la data aderării;

- 75 de zile până la 31 decembrie 2004;

- 90 de zile până la 31 decembrie 2005.

--------------------------------------------------
Jurnalul Oficial L 236 , 23/09/2003 p. 0796 - 0796



5. POLITICA REGIONALĂ ŞI COORDONAREA INSTRUMENTELOR STRUCTURALE 31999 R 1260: Regulamentul (CE) nr.1260/1999 al Consiliului din 21 iunie 1999 de stabilire a dispoziţiilor generale privind Fondurile structurale (JO L 161, 26.6.1999, p. 1), modificat de: - 32001 R 1447: Regulamentul (CE) nr. 1447/2001 al Consiliului din 28.6.2001 (JO L 198, 21.7.2001, p. 1). În temeiul articolului 4 alineatul (4), primul paragraf din Regulamentul (CE) nr. 1260/1999 al Consiliului, Comisia, dacă este cazul şi în strânsă colaborare cu statul membru interesat, adoptă decizii cât mai curând posibil după aderare în vederea întocmirii de liste cu acele zone din Republica Cehă, Estonia, Cipru, Letonia, Lituania, Ungaria, Malta, Polonia, Slovenia şi Slovacia vizate de obiectivul 2 al fondurilor structurale pe perioada cuprinsă între data aderării şi 2006. Aceste decizii respectă plafoanele de populaţie stabilite pentru fiecare din aceste state membre în Decizia 1999/503/CE a Comisiei, modificate de prezentul act. --------------------------------------------------
Jurnalul Oficial L 236 , 23/09/2003 p. 0976 - 0976



10. Declaraţie cu privire la libera circulaţie a lucrătorilor: Letonia UE insistă asupra importantelor elemente de diferenţiere şi flexibilitate în cadrul regimului liberei circulaţii a lucrătorilor. Statele membre fac eforturi pentru a acorda acces sporit la piaţa forţei de muncă resortisanţilor letoni conform legislaţiei naţionale, în vederea accelerării alinierii la acquis. În consecinţă, oportunităţile de muncă în UE pentru resortisanţii letoni ar trebui să se amelioreze substanţial o dată cu aderarea Letoniei. În plus, statele membre ale UE vor valorifica regimul propus pentru a grăbi aplicarea deplină a acquis ului în domeniul liberei circulaţii a lucrătorilor. --------------------------------------------------
ARTICOLUL 61

Guvernul Republicii Italiene remite guvernelor noilor state membre o copie certificată pentru conformitate a Tratatului privind Uniunea Europeană, a Tratatului de instituire a Comunităţii Europene şi a Tratatului de instituire a Comunităţii Europene a Energiei Atomice şi a Tratatelor care le modifică sau le completează, inclusiv a Tratatului privind aderarea Regatului Danemarcei, a Irlandei şi a Regatului Unit al Marii Britanii şi Irlandei de Nord la Comunitatea Economică Europeană şi la Comunitatea Europeană a Energiei Atomice, a Tratatului privind aderarea Republicii Elene la Comunitatea Economică Europeană şi la Comunitatea Europeană a Energiei Atomice, a Tratatului privind aderarea Regatului Spaniei şi a Republicii Portugheze la Comunitatea Economică Europeană şi la Comunitatea Economică a Energiei Atomice, precum şi a Tratatului privind aderarea Republicii Austria, a Republicii Finlanda şi a Regatului Suediei la Uniunea Europeană în limbile daneză, engleză, finlandeză, franceză, germană, greacă, irlandeză, italiană, olandeză, portugheză, spaniolă şi suedeză.

Textele acestor Tratate, redactate în limbile cehă, estonă, letonă, lituaniană, maghiară, malteză, poloneză, slovacă şi slovenă se anexează la prezentul act. Aceste texte sunt autentice în aceleaşi condiţii ca şi textele Tratatelor menţionate în primul paragraf, redactate în limbile actuale.

--------------------------------------------------
3. LIBERTATEA DE A PRESTA SERVICII

1. 31997 L 0009: Directiva Parlamentului European şi a Consiliului 97/9/CE din 3 martie 1997 privind sistemele de compensare pentru investitori (JO L 84, 26.3.1997, p. 22).

Prin derogare de la articolul 4 alineatul (1) din Directiva 97/9/CE, nivelul minim al compensaţiei nu se aplică în Polonia până la 1 ianuarie 2007. Polonia garantează că sistemul său de compensare pentru investitori prevede o acoperire de cel puţin 7000 EUR până la 31 decembrie 2004, de cel puţin 11000 EUR de la 1 ianuarie 2005 până la 31 decembrie 2005, de cel puţin 15000 EUR de la 1 ianuarie 2006 până la 31 decembrie 2006 şi de cel puţin 19000 EUR de la 1 ianuarie 2007 până la 31 decembrie 2007.

În perioada de tranziţie, celelalte state membre îşi păstrează dreptul de a împiedica o sucursală a unei firme de investiţii poloneze stabilite pe teritoriul lor să funcţioneze dacă această sucursală nu s a afiliat la un sistem de compensare pentru investitori recunoscut în mod oficial pe teritoriul statelor membre în cauză şi până când nu se afiliază la un astfel de sistem, în scopul acoperirii diferenţei dintre nivelul polonez de compensare şi nivelul minim menţionat în articolul 4 alineatul (1).

2. 32000 L 0012: Directiva Parlamentului European şi a Consiliului 2000/12/CE din 20 martie 2000 privind iniţierea şi exercitarea activităţii instituţiilor de credit (JO L 126, 26.5.2000, p. 1), modificată de:

- 32000 L 0028: Directiva 2000/28/CE a Parlamentului European şi a Consiliului din 18.9.2000 (JO L 275, 27.10.2000, p. 37).

În ceea ce priveşte articolul 5 din Directiva 2000/12/CE, cerinţa privind capitalul iniţial menţionată la alineatul (2) nu se aplică până la 31 decembrie 2007 cooperativelor de credit deja stabilite în Polonia la data aderării. Polonia garantează că cerinţa privind capitalul iniţial pentru aceste cooperative de credit este de minim 300000 EUR până la 31 decembrie 2005 şi de minim 500000 EUR de la 1 ianuarie 2006 până la 31 decembrie 2007.

În perioada de tranziţie, conform articolului 5 alineatul (4), fondurile proprii ale acestor întreprinderi nu pot coborî sub nivelul cel mai ridicat atins de la data aderării.

--------------------------------------------------
13. ÎNTREPRINDERILE MICI ŞI MIJLOCII

32000 D 0819: Decizia 2000/819/CE a Consiliului din 20 decembrie 2000 privind un program multianual pentru întreprinderi şi spiritul întreprinzător, în special pentru întreprinderile mici şi mijlocii (IMM-uri) (2001-2005) (2000/819/CE) (JO L 333, 29.12.2000, p. 84).

1) La articolul 6:

(a) se elimină următoarea liniuţă:

"– Cipru, finanţat prin alocări suplimentare conform unor proceduri care se vor stabili împreună cu acea ţară;"

(b) la a patra liniuţă se elimină următoarele:

"Malta şi".

--------------------------------------------------
A. GESTIONAREA DEŞEURILOR

1. 31993 R 0259: Regulamentul (CEE) nr. 259/93 al Consiliului din 1 februarie 1993 privind supravegherea şi controlul transporturilor de deşeuri în interiorul, la intrarea şi la ieşirea din Comunitatea Europeană (JO L 30, 6.2.1993, p. 1), modificat ultima dată de:

- 32001 R 2557: Regulamentul (CE) nr. 2557/2001 al Comisiei din 28.12.2001 (JO L 349, 31.12.2001, p. 1).

(a) Până la 30 iunie 2005, toate transporturile spre Ungaria de deşeuri destinate valorificării enumerate în anexele II, III şi IV la Regulamentul (CEE) nr. 259/93 şi transporturile de deşeuri destinate valorificării care nu sunt enumerate în aceste anexe se notifică autorităţilor competente şi se prelucrează în conformitate cu articolele 6, 7 şi 8 din regulament.

(b) Prin derogare de la articolul 7 alineatul (4) din Regulamentul (CEE) nr. 259/93, autorităţile competente ridică obiecţii la transporturile în Ungaria de deşeuri destinate valorificării enumerate în anexele II, III şi IV la regulament şi la transporturile de deşuri destinate valorificării care nu sunt enumerate în aceste anexe şi a căror destinaţie este o instalaţie care beneficiază de o derogare temporară de la anumite dispoziţii ale Directivelor 94/67/CE [5] privind incinerarea deşeurilor periculoase şi 2001/80/CE [6] privind limitarea emisiilor în aer de anumiţi poluanţi provenind de la instalaţii de ardere de mari dimensiuni, în perioada în care derogarea temporară se aplică instalaţiei destinatare.

2. 31994 L 0062: Directiva 94/62/CE a Parlamentului European şi a Consiliului din 20 decembrie 1994 privind ambalajele şi deşeurile de ambalaje (JO L 365, 31.12.1994, p. 10).

(a) Prin derogare de la articolul 6 alineatul (1) litera (a) şi (b) din Directiva 94/62/CE, Ungaria atinge obiectivele de recuperare şi reciclare pentru următoarele materiale de ambalaj până la 31 decembrie 2005 în conformitate cu următoarele obiective intermediare:

- reciclarea materialelor plastice: 11% pe greutate până la data aderării şi 14% pentru anul 2004;

- reciclarea sticlei: 14% pe greutate până la data aderării, şi 15% pentru anul 2004;

- rata globală de recuperare: 40% pe greutate până la data aderării, şi 43% pentru anul 2004.

(b) Prin derogare de la articolul 6 alineatul (1) litera (b) din Directiva 94/62/CE, Ungaria îşi poate stabili un obiectiv global de reciclare de 46% începând cu anul 2005.

[5] JO L 365, 31.12.1994, p. 34.

[6] JO L 309, 27.11.2001, p. 1.

--------------------------------------------------
Jurnalul Oficial L 236 , 23/09/2003 p. 0023 - 0031



DREPT CARE plenipotenţiarii mai jos menţionaţi au semnat prezentul Tratat. Încheiat la Atena, şaisprezece aprilie două mii trei. [Semnături] --------------------------------------------------
Jurnalul Oficial L 236 , 23/09/2003 p. 0048 - 0048



ARTICOLUL 58 Textele actelor instituţiilor şi ale Băncii Centrale Europene adoptate înainte de aderare şi care au fost readactate de Consiliu, de Comisie sau de Banca Centrală Europeană în limbile cehă, estonă, letonă, lituaniană, maghiară, malteză, poloneză, slovacă şi slovenă sunt, de la data aderării, autentice în aceleaşi condiţii ca şi textele redactate în cele unsprezece limbi actuale. Acestea se publică în Jurnalul Oficial al Uniunii Europene în cazul în care textele în limbile actuale au făcut obiectul unei astfel de publicări. --------------------------------------------------
21. Declaraţie comună generală

Statele membre actuale subliniază faptul că declaraţiile anexate prezentului Act Final nu pot fi interpretate sau aplicate într un mod contrar obligaţiilor statelor membre care decurg din Tratat şi din actul de aderare.

Statele membre actuale iau notă de ralierea deplină a Comisiei la cele de mai sus.

--------------------------------------------------
2. LIBERA CIRCULAŢIE A CAPITALURILOR

Tratatul privind Uniunea Europeană;

Tratatul de instituire a Comunităţii Europene.

1. Fără a aduce atingere obligaţiilor prevăzute de Tratatele pe care se întemeiază Uniunea Europeană, Republica Cehă poate menţine în vigoare, pe o durată de cinci ani de la data aderării, dispoziţiile prevăzute în Legea nr. 219/1995 Sb. privind devizele, modificată, în ceea ce priveşte achiziţia de reşedinţe secundare de către resortisanţii statelor membre care nu au domiciliul în Republica Cehă şi de societăţile constituite în temeiul legislaţiei unui alt stat membru care nu sunt stabilite pe teritoriul Republicii Cehe şi care nu au pe teritoriul acestui stat nici sucursală, nici reprezentanţă.

2. Fără a aduce atingere obligaţiilor prevăzute de Tratatele care stau la baza întemeierii Uniunii Europene, Republica cehă poate menţine în vigoare, pe o durată de şapte ani de la data aderării, dispoziţiile prevăzute în Legea nr. 219/1995 Sb. privind devizele, modificată, referitoare la regimul relaţiilor de proprietate în domeniul proprietăţii funciare şi al celorlalte proprietăţi agricole, precum şi în Legea nr. 95/1999 Sb. privind condiţiile referitoare la transferul de terenuri agricole şi păduri din proprietatea statului în proprietatea altor entităţi, în legătură cu achiziţia de terenuri agricole şi păduri de către resortisanţi ai statelor membre şi de către societăţile constituite în temeiul legislaţiei unui alt stat membru care nu sunt stabilite sau înregistrate în Republica Cehă. În nici un caz resortisantul unui stat membru nu poate fi tratat, în legătură cu achiziţia de terenuri agricole sau păduri, într-un mod mai puţin favorabil decât modul în care este tratat la data semnării Tratatului de aderare sau într-un mod mai restrictiv, comparativ cu resortisantul unei ţări terţe.

Agricultorii independenţi care sunt resortisanţii unui alt stat membru şi care doresc să se stabilească şi să aibă reşedinţa în Republica Cehă nu intră sub incidenţa dispoziţiilor din paragraful precedent sau a altor proceduri decât celor aplicabile resortisanţilor cehi.

În al treilea an de la data aderării are loc o reexaminare generală a măsurilor tranzitorii. În acest sens, Comisia prezintă un raport Consiliului. Hotărând în unanimitate la propunerea Comisiei, Consiliul poate decide reducerea sau încheierea perioadei de tranziţie la care se referă primul paragraf.

În cazul în care există dovezi suficiente că la încheierea perioadei de tranziţie va exista o gravă perturbare sau riscul unei grave perturbări a pieţei terenurilor agricole în Republica Cehă, Comisia, la solicitarea Republicii Cehe, decide extinderea perioadei de tranziţie pentru o perioadă de maxim trei ani. Dacă există dovezi suficiente că la expirarea perioadei de tranziţie vor exista perturbări grave sau riscul unor perturbări grave pe piaţa terenurilor agricole din Republica Cehă, Comisia decide, la cererea Republicii Cehe, extinderea perioadei de tranziţie cu o perioadă de maximum trei ani.

--------------------------------------------------
10. POLITICĂ SOCIALĂ ŞI LOCURILE DE MUNCĂ

31989 L 0655: Directiva Consiliului 89/655/CEE din 30 noiembrie 1989 privind cerinţele minime de securitate şi sănătate pentru folosirea de către lucrători a echipamentului de lucru la locul de muncă (a doua directivă individuală în sensul art. 16 alin. (1) din Directiva 89/391/CEE) (JO L 393, 30.12.1989, p. 13), modificată ultima dată de:

32001 L 0045: Directiva 2001/45/CE a Parlamentului European şi a Consiliului din 27.6.2001 (JO L 195, 19.7.2001, p. 46).

În Polonia, Directiva 89/655/CEE nu se aplică până la 31 decembrie 2005 cu privire echipamentele de lucru instalate înainte de 31 decembrie 2002.

De la data aderării până la sfârşitul perioadei susmenţionate, Polonia continuă să furnizeze Comisiei informaţii actualizate cu regularitate privind calendarul şi măsurile adoptate pentru a garanta respectarea dispoziţiilor din directivă.

--------------------------------------------------
Jurnalul Oficial L 236 , 23/09/2003 p. 0045 - 0045



ARTICOLUL 36 Sumele menţionate în art. 29, 30, 34 şi 35 se adaptează în fiecare an, în cadrul adaptărilor tehnice prevăzute în alin. (15) din Acordul interinstituţional din 6 mai 1999. --------------------------------------------------
Jurnalul Oficial L 236 , 23/09/2003 p. 0983 - 0983



39. Declaraţia Guvernului Republicii Polone cu privire la moralitatea publică Guvernul Republicii Polone înţelege că nimic din dispoziţiile Tratatului privind Uniunea Europeană, ale tratatelor de instituire a Comunităţilor Europene şi din dispoziţiile tratatelor care modifică sau completează tratatele respective nu împiedică statul polonez să reglementeze problemele cu semnificaţie morală, precum şi pe cele legate de protejarea vieţii umane. --------------------------------------------------
A. GESTIONAREA DEŞEURILOR

31994 L 0062: Directiva 94/62/CE a Parlamentului European şi a Consiliului din 20 decembrie 1994 privind ambalajele şi deşeurile de ambalaje (JO L 365, 31.12.1994, p. 10).

Prin derogare de la prevederile articolului 6 alineatul (1) litera (a) din Directiva 94/62/CE, Slovenia trebuie să atingă, până la 31 decembrie 2007, obiectivele de recuperare şi reciclare pentru următoarele deşeuri de ambalaje, cu respectarea obiectivelor intermediare descrise în continuare:

- reciclarea materialelor plastice: 9% (procent de masă) până la data aderării, 12% pentru 2004, 13% pentru 2005 şi 14% pentru 2006;

- rată globală de refolosire: 36% (procent de masă) până la data aderării, 40% pentru 2004, 44% pentru 2005 şi 48% pentru 2006.

--------------------------------------------------
B. GESTIONAREA DEŞEURILOR

1. 31993 R 0259: Regulamentul (CEE) nr. 259/93 al Consiliului din 1 februarie 1993 privind supravegherea şi controlul transporturilor de deşeuri în interiorul, la intrarea şi la ieşirea din Comunitatea Europeană (JO L 30, 6.2.1993, p. 1), modificat ultima dată de:

- 32001 R 2557: Regulamentul (CE) nr. 2557/2001 al Comisiei din 28.12.2001 (JO L 349, 31.12.2001, p. 1).

(a) Până la 31 decembrie 2011, toate transporturile spre Slovacia de deşeuri destinate reciclării enumerate în anexele II, III şi IV la Regulamentul (CEE) 259/93 şi transporturile de deşeuri destinate reciclării care nu sunt enumerate în aceste anexe sunt notificate autorităţilor competente şi prelucrate în conformitate cu articolele 6, 7 şi 8 din regulament.

(b) Prin derogare de la articolul 7 alineatul (4) din Regulamentul (CEE) nr. 259/93, autorităţile competente ridică obiecţii la transporturile de deşeuri destinate reciclării enumerate în anexele II, III şi IV la regulament şi la transporturile de deşeuri destinate reciclării care nu sunt enumerate în aceste anexe şi a căror destinaţie este o instalaţie care beneficiază de o derogare temporară de la anumite dispoziţii din directivele 94/67/CE [4] privind incinerarea deşeurilor periculoase şi 96/61/CE [5] privind controlul integrat al poluării, 2000/76/CE [6] privind incinerarea deşeurilor şi 2001/80/CE [7] privind limitarea emisiilor în aer de anumiţi poluanţi provenind de la instalaţii de ardere de mari dimensiuni, în perioada în care derogarea temporară se aplică instalaţiei destinatare.

2. 31994 L 0062: Directiva 94/62/CE a Parlamentului European şi a Consiliului din 20 decembrie 1994 privind ambalajele şi deşeurile de ambalaje (JO L 365, 31.12.1994, p. 10).

Prin derogare de la articolul 6 alineatul (1) litera (a) din Directiva 94/62/CE, Slovacia atinge obiectivele generale de recuperare pentru următoarele materiale de ambalaj până la 31 decembrie 2007 în conformitate cu următoarele obiective intermediare:

- reciclarea metalelor: 7% pe greutate până la data aderării, 9% pentru anul 2004, 11% pentru anul 2005 şi 13% pentru anul 2006;

- rata globală de recuperare: 34% pe greutate până la data aderării, 39% pentru anul 2004, 43% pentru anul 2005 şi 47% pentru anul 2005.

[4] JO L 365, 31.12.1994, p. 34.

[5] JO L 257, 10.10.1996, p. 26.

[6] JO L 332, 28.12.2000, p.91.

[7] JO L 309, 27.11.2001, p. 1.

--------------------------------------------------
I. MĂRCI COMERCIALE COMUNITARE

31994 R 0040: Regulamentul (CE) No 40/94 al Consiliului din 20 decembrie 1993 privind marca comunitară (JO L 11, 14.1.1994, p. 1), modificat de:

- 31994 R 3288: Regulamentul (CE) nr. 3288/94 al Consiliului din 22.12.1994 (JO L 349, 31.12.1994, p. 83).

După articolul 142 se inserează următorul articol:

"Articolul 142a

Dispoziţii privind extinderea Comunităţii

(1) De la data aderării Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei şi a Slovaciei (denumite în continuare "noul stat membru" / "noile state membre"), o marcă comercială comunitară înregistrată sau depusă conform prezentului regulament înainte de data aderării se extinde pe teritoriul statelor membre menţionate anterior pentru a avea efecte echivalente în întreaga Comunitate.

(2) Înregistrarea unei mărci comerciale comunitare care face obiectul unei cereri la data aderării nu poate fi respinsă din nici unul din motivele absolute de respingere enumerate în articolul 7 alineatul (1), dacă respectivele motive sunt generate exclusiv de aderarea unui nou stat membru.

(3) În cazul în depunerii unei cereri de înregistrare a unei mărci comerciale comunitare în decursul celor şase luni dinainte de data aderării, se poate formula o obiecţie conform articolului 42, dacă, înainte de data aderării, în oricare dintre noile state membre, s-a obţinut o marcă comercială anterioară sau un alt drept anterior în sensul articolului 8, cu condiţia să fi fost obţinute cu bună credinţă şi ca data depunerii sau, dacă este cazul, data de prioritate sau data obţinerii în noul stat membru a mărcii comerciale anterioare sau a altui drept anterior să fie anterioară datei de depunere sau, dacă este cazul, datei de prioritate a mărcii comerciale comunitare pentru care s-a depus o cerere.

(4) O marcă comercială comunitară în sensul alineatului (1) nu poate fi declarată nulă:

- conform articolului 51, dacă motivele nulităţii devin aplicabile exclusiv în urma aderării unui nou stat membru,

- conform articolului 52 alineatele (1) şi (2), dacă dreptul naţional anterior a fost înregistrat, solicitat sau obţinut într-un nou stat membru înainte de data aderării.

(5) Utilizarea unei mărci comerciale comunitare conform alineatului (1) poate fi interzisă în temeiul articolelor 106 şi 107, dacă marca comercială anterioară sau alt drept naţional au fost înregistrate, solicitate sau obţinute cu bună credinţă în noul stat membru înainte de data aderării respectivului stat membru; sau, dacă este cazul, la o dată de prioritate anterioară datei de aderare a respectivului stat membru.

--------------------------------------------------
D. COMBATEREA POLUĂRII INDUSTRIALE ŞI GESTIONAREA RISCURILOR

32001 L 0080: Directiva 2001/80/CE a Parlamentului European şi a Consiliului din 23 octombrie 2001 privind limitarea emisiilor în aer de anumiţi poluanţi provenind de la instalaţii de ardere de mari dimensiuni (JO L 309, 27.11.2001, p. 1).

Prin derogare de la articolul 4 alineatul (3) şi partea A din anexele IV şi VI din Directiva 2001/80/CE, valorile limită ale emisiilor de bioxid de sulf şi oxizi de azot nu se aplică în Lituania înainte de 31 decembrie 2015 următoarelor instalaţii de ardere: centrala termică cu producţie combinată CHP 3 Vilnius, centrala termică cu producţie combinată Kaunas şi centrala termică cu producţie combinată Mažeikiai.

În această perioadă de tranziţie, totalul emisiilor de bioxid de sulf şi oxizi de azot legate de producţia de electricitate de către centrala termică cu producţie combinată CHP 3 Vilnius, centrala termică cu producţie combinată Kaunas şi centrala termică cu producţie combinată Mažeikiai (exceptând producţia de căldură şi alte surse) nu depăşeşte următoarele plafoane:

- 2005: 28300 tone SO2 / an; 4600 tone NOx / an

- 2008: 21500 tone SO2 / an; 5000 tone NOx / an

- 2010: 30500 tone SO2 / an; 10500 tone NOx / an

- 2012: 29000 tone SO2 / an; 10800 tone NOx / an

Până la 1 ianuarie 2007 şi, din nou, până la 1 ianuarie 2012, Lituania prezintă Comisiei un plan actualizat, inclusiv un plan de investiţii în vederea alinierii progresive a centralelor care încă nu sunt conforme, indicând etape clar definite pentru aplicarea acquis-ului. UE consideră că dezvoltarea economică generală preconizată în Lituania oferă posibilitatea de finanţare a unor investiţii suplimentare înaintea calendarului planificat în prezent şi că schimbările prevăzute în sectorul energetic ar trebui să permită noi reduceri ale emisiilor per unitate de electricitate produsă. În consecinţă, UE se aşteaptă ca aceste planuri să garanteze o nouă reducere a emisiilor la un nivel semnificativ scăzut faţă de obiectivele intermediare de mai sus, în special pentru emisiile din perioada 2012-2015.

În cazul în care Comisia, având în vedere în special efectele de mediu şi necesitatea limitării distorsionării concurenţei de pe piaţa internă care se datorează dispoziţiilor provizorii, consideră că aceste planuri nu sunt suficiente pentru a atinge aceste obiective, aceasta informează Lituania. În următoarele trei luni, Lituania comunică măsurile adoptate pentru a îndeplini aceste obiective. Dacă ulterior Comisia, în urma consultării statelor membre, estimează că aceste măsuri nu sunt suficiente pentru atingerea acestor obiective, aceasta iniţiază o procedură de contravenţie în conformitate cu articolul 226 din Tratatul CE.

--------------------------------------------------